অরুন্ধতী সুব্রহ্মণ্যম
অরুন্ধতী সুব্রহ্মণ্যম একজন ভারতীয় কবি ও সাংবাদিক যিনি ১৯৬৭ সালে জম্মগ্রহণ করেন। তিনি সংস্কৃতি ও আধ্যাত্মিকতা নিয়ে সাহিত্যচর্চা করে থাকেন। তিনি তার জীবনের অধিকাংশ সময় মুম্বই ও কোয়েম্বাটুরে অবস্থিত যোগ কেন্দ্রে কাটিয়েছেন। মুম্বইয়ের সেন্ট জেভিয়ার্স কলেজ ও জে. বি. পেটিট হাইস্কুল থেকে শিক্ষা অর্জন করেছেন তিনি। তার স্বামী ভারতীয় থিয়েটার অঙ্গনের পরিচিত মুখ বিক্রম কাপাডিয়া। তিনি মুম্বাইয়ে বাস করেন এবং সেখানেই কর্মরত আছেন। ২০১০ সালে অরুন্ধতী সুব্রহ্মণ্যমকে বিখ্যাত পত্রিকা দ্য হিন্দু 'বর্তমান ভারতের অন্যতম শ্রেষ্ঠ কবি' বলে অভিহিত করেছিল।